  Майя Бывальцева Удмуртиын та ужан арня пумын куазь шунытгес кариськоз, нош 22-тӥ но 23-тӥ тулыспалэ элькунын таиз тол понна тужгес кезьыт уйёс пусъемын. Со сярысь улосвыл  пресс-службаез ивортӥз. Уйпал ёросъёсын температура -36…-38 градусозь лэзькиз. 23-тӥ но 24-тӥ тулыспалэ 2014-тӥ но 1992-тӥ аръёсысь температурая рекордъёс выльдэмын Удмуртиысь Гидрометцентрлэн пресс-службаезМатысь уй-нуналэ кезьыт луоз. Уйин температура -30…-35 градусозь лэзькоз, 25-тӥ тулыспалэ нуназе -16…-21 градус возиськоз. Лымыяны кулэ ӧвӧл. 26-тӥ тулыспалысен кема возьмам шунытскон кутскоз. 26-тӥ тулыспалэ потон уе температура -22...-27 градус котырын возиськоз, ӝытлы -11…-16 градусозь ӝутскоз. Куд-ог интыосын ӧжыт лымыялоз Удмуртиысь Гидрометцентрлэн пресс-службаезКӧснуналэ, 27-тӥ тулыспалэ, Удмуртиын циклон кузёяськоз. Быдэс элькунъя лымыялоз, куд-ог интыосын зол лымыялоз, тӧл секундскын 12-14 метрозь кужмоялоз, пельскоз. Сюресъёс вылэ лымы пуктоз. Уйин -15…-20, нуназе -4…-9 градус луоз. Арнянуналэ, 28-тӥ тулыспалэ, лымы но тӧл лапкомыны кутскозы. Температура кӧня ке лэзькоз. Нырысь-валысь чакланъёсъя, тулыслэн нырысетӥ нуналъёсаз элькунын кезьытскоз.   Тегъёс: Ижкар Гидрометцентр Удмуртия куазь Тол  